บลจ.บัวหลวงเตรียมปันผล BBASICหน่วยละ 0.25 บ.จ่าย 30 กันยายนนี้
นายพีรพงศ์ จิระเสวีจินดา Managing Director และ Chief Investment Officer บริษัทหลักทรัพย์จัดการกองทุนรวม บัวหลวง จำกัด เปิดเผยว่า บลจ.บัวหลวงประกาศจ่ายปันผลกองทุนเปิดบัวหลวงปัจจัย 4 (BBASIC) ครั้งที่ 2 จากรอบการดำเนินงานระหว่างวันที่ 17 มีนาคม 2558 ถึงวันที่ 16 กันยายน 2558 ในอัตราหน่วยลงทุนละ 0.25 บาท โดยได้ปิดสมุดทะเบียนพักการโอนหน่วยลงทุนเพื่อสิทธิรับเงินปันผลไปเมื่อ 23 กันยายน กำหนดจ่ายเงินปันผลวันที่ 30 กันยายนนี้
28 ก.ย. 2558

นายพีรพงศ์ จิระเสวีจินดา Managing Director และ Chief Investment Officer บริษัทหลักทรัพย์จัดการกองทุนรวม บัวหลวง จำกัด เปิดเผยว่า บลจ.บัวหลวงประกาศจ่ายปันผลกองทุนเปิดบัวหลวงปัจจัย 4 (BBASIC) ครั้งที่ 2 จากรอบการดำเนินงานระหว่างวันที่ 17 มีนาคม 2558 ถึงวันที่ 16 กันยายน 2558 ในอัตราหน่วยลงทุนละ 0.25 บาท โดยได้ปิดสมุดทะเบียนพักการโอนหน่วยลงทุนเพื่อสิทธิรับเงินปันผลไปเมื่อ 23 กันยายน กำหนดจ่ายเงินปันผลวันที่ 30 กันยายนนี้
ปัจจัยที่ทำให้กองทุน BBASIC สามารถจ่ายปันผลได้ในช่วงที่ต้องเผชิญกับภาวะยากลำบากในการลงทุน สะท้อนให้เห็นหลักคิดทางการลงทุนของกองทุนบัวหลวง ที่มีธีมในการลงทุนที่ชัดเจนในแต่ละกอง เฉพาะ BBASIC มุ่งลงทุนในธุรกิจที่เกี่ยวข้องกับปัจจัย 4 สำหรับการดำรงชีพของมนุษย์
กองทุน BBASIC มีนโยบายลงทุนในหลักทรัพย์เฉพาะกลุ่มธุรกิจที่เกี่ยวข้องกับปัจจัย 4 ได้แก่ อาหาร ที่อยู่อาศัย เครื่องนุ่งห่ม และยารักษาโรค ซึ่งเป็นหลักทรัพย์ที่มีปัจจัยพื้นฐานดีที่มีราคาต่ำกว่า Intrinsic Value หรือมีแนวโน้มการเติบโตทางธุรกิจสูง กองทุนมีนโยบายจ่ายเงินปันผลจากผลกำไรสะสมหรือกำไรจากการลงทุนสุทธิ ไม่เกินปีละ 2 ครั้ง ตามที่บริษัทจัดการเห็นสมควร แต่ต้องไม่ทำให้กองทุนมีผลขาดทุนเพิ่มขึ้นในงวดปีบัญชีที่จ่ายเงินปันผลนั้น ทั้งนี้ กองทุนจ่ายเงินปันผลไปแล้วหนึ่งครั้ง เมื่อ 17 ตุลาคม 2557 หน่วยลงทุนละ 1 บาท